CELEX: C2007/247/54
Language: el
Date: 2007-10-20 00:00:00
Title: Υπόθεση T-184/06: Απόφαση του Πρωτοδικείου της 12ης Σεπτεμβρίου 2007 — Επιτροπή κατά Internet Commerce Network και Dane-Elec Memory (Ρήτρα διαιτησίας — Σύμβαση που συνήφθη στο πλαίσιο ειδικού προγράμματος στον τομέα των τεχνολογιών της κοινωνίας των πληροφοριών (πρόγραμμα Crossmarc) — Μη εκτέλεση της συμβάσεως — Επιστροφή της προκαταβολής που κατέβαλε η Κοινότητα — Μη υποκείμενη σε ενστάσεις εγγύηση των συμβατικών ενοχών — Ερημοδικία)

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/33
            
         Απόφαση του Πρωτοδικείου της 12ης Σεπτεμβρίου 2007 — Επιτροπή κατά Internet Commerce Network και Dane-Elec Memory
   (Υπόθεση T-184/06) (1)
   
   (Ρήτρα διαιτησίας - Σύμβαση που συνήφθη στο πλαίσιο ειδικού προγράμματος στον τομέα των τεχνολογιών της κοινωνίας των πληροφοριών (πρόγραμμα Crossmarc) - Μη εκτέλεση της συμβάσεως - Επιστροφή της προκαταβολής που κατέβαλε η Κοινότητα - Μη υποκείμενη σε ενστάσεις εγγύηση των συμβατικών ενοχών - Ερημοδικία)
   (2007/C 247/54)
   Γλώσσα διαδικασίας: η γαλλική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: αρχικώς, L. Ström van Lier, στη συνέχεια, L. Escobar Guerrero, επικουρούμενοι από τον P. Elvinger, δικηγόρο)
   
      Εναγόμενες: Internet Commerce Network (Bagnolet, Γαλλία) και Dane-Elec Memory (Bagnolet)
   Αντικείμενο της υποθέσεως
   Αγωγή βάσει ρήτρας διαιτησίας, με την οποία ζητείται να υποχρεωθούν οι εναγόμενες να επιστρέψουν το ποσό που τους προκατέβαλε η Κοινότητα, πλέον τόκων υπερημερίας, λόγω μη εκτελέσεως της συμβάσεως αριθ. 2000-25366, που συνήφθη στο πλαίσιο ειδικού προγράμματος έρευνας, τεχνολογικής εξελίξεως και παρουσιάσεως στον τομέα των τεχνολογιών της κοινωνίας των πληροφοριών (IST) (1998-2002) και αφορά το πρόγραμμα CROSSMARC (Cross-lingual Multi Agent Retail Comparison).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Καταδικάζει την Dane-Elec Memory να καταβάλει στην Επιτροπή των Ευρωπαϊκών Κοινοτήτων το ποσό των 55 878 ευρώ πλέον τόκων υπερημερίας:
               
                           —
                        
                        
                           με επιτόκιο 4,75 % ετησίως από τις 16 Μαρτίου 2004 έως τις 31 Δεκεμβρίου 2005·
                        
                     
                           —
                        
                        
                           με επιτόκιο 5 % ετησίως από την 1η Ιανουαρίου έως τις 31 Δεκεμβρίου 2006·
                        
                     
                           —
                        
                        
                           με επιτόκιο 5,25 % ετησίως από την 1η Ιανουαρίου 2007 και μέχρι πλήρους εξοφλήσεως της οφειλής.
                        
                     
         
               2)
            
            
               Δεν χρειάζεται να αποφανθεί επί του αιτήματος που στρέφεται κατά της Internet Commerce Network.
            
         
               3)
            
            
               Η Dane-Elec Memory φέρει, πέρα των δικαστικών της εξόδων, και τα δικαστά έξοδα της Επιτροπής.
            
         
               4)
            
            
               Η Internet Commerce Network φέρει τα δικαστικά έξοδά της.
            
         
      (1)  ΕΕ C 212 της 2.9.2006.